KURZUS: Közlekedéstani alapismeretek

MODUL: A vízi közlekedés

A vízi közlekedés fő folyamatai

| A vízi közlekedés fő folyamatai
Tanulási célok A lecke áttanulmányozása után Ön képes lesz:
| rendszerezni a vízi áruszállítás tevékenységeit;
| rendszerezni a fő hajózási útvonalakat.
Tevékenységek Olvassa el figyelmesen a 95.-98. oldalt a jegyzetből! Rendszerezze a vízi áruszállítás tevékenységeit! Rendszerezze a fő hajózási útvonalakat!
Összefoglalás A vízi áruszállítás egy-egy teljes ciklusa (berakástól a következő berakásig) meglehetősen hosszú időt vesz igénybe. Az időtartam összetétele természetesen függ a technológiától és a fuvarozási távolságtól. Általában azonban igaz, hogy a kikötői szűk keresztmetszetek miatt a ciklusidő legnagyobb hányada a kikötői állásidő, amely produktív (rakodás) és improduktív (várakozás) is lehet. A kikötői munkát végezheti a hajózási vagy a kikötői társaság, szállítmányozó, vagy hajózási ügynök. A fuvarozási ciklus tipikus felépítése:
| árugyűjtés a kikötőbe szállítással (fuvarozó, szállítmányozó), vagy kikötői gyűjtéssel és tárolással;
| a rakomány összeállítása (hajóstársaság vagy ügynök), a fuvarokmányok kiállítása;
| berakodás ( a hajóstársaság által meghatározott elhelyezési terv szerint), a hajó vagy a kikötő rakodó-berendezésével;
| kihajózás (saját géppel vagy vontatóhajóval);
| hajózás vonalon, meghirdetett (liner) vagy árufüggő aktuális (tramp) útvonalon;
| várakozás kikötő előtt, majd behajózás és kikötés (saját géppel vagy vontatókkal);
| kirakásra várakozás;
| kirakodás saját vagy kikötői rakodó-berendezéssel rakpartra, szárazföldi járműre vagy bárkára;
| készletfeltöltés (üzemanyag, élelem, stb.), ápolás és karbantartás, tisztítás;
| berakásra várás és berakás (a következő ciklus kezdete), vagy üres elhajózás.
A szállítási folyamat hasonló, de egyszerűbb a folyami hajózásban is. A vízi árufuvarozás hatékony lebonyolításának alapvető feltétele a fuvarfolyamat jó szervezése, a fuvaroztatókkal, ügynökökkel és szállítmányozókkal való jó szakmai és személyes kapcsolat. A tengerhajózás fő útvonalai:
| az észak-atlanti útvonal;
| a dél-atlanti útvonal;
| a Földközi-tengeri útvonalak;
| az Indiai-óceáni útvonalak;
| a Csendes-óceáni útvonalak.

| A vízi közlekedés fő folyamatai - feladatlap
Töltse ki az alábbi feladatlapot!
Egészítse ki a következő mondatot! A vízi áruszállítás egy-egy ciklusa a berakástól a következő berakásig tart.
Egészítse ki a következő mondatot! A kikötői szűk keresztmetszetek miatt a ciklusidő legnagyobb hányada a kikötői , amely produktív (rakodás) és improduktív (várakozás) is lehet.
Egészítse ki a következő mondatot! A kikötői munkát végezheti a(z) vagy a kikötői társaság, szállítmányozó, vagy hajózási ügynök.
Egészítse ki a következő mondatot! A vonali (meghirdetett) hajózást hajózásnak hívják.
Egészítse ki a következő mondatot! Az árufüggő aktuális útvalon való hajózást hajózásnak hívják.
Egészítse ki a következő mondatot! A vízi árufuvarozás hatékony lebonyolításának feltétele a fuvarfolyamat jó szervezése, a fuvaroztatókkal, ügynökökkel és szállítmányozókkal való jó szakmai és személyes kapcsolat.