KURZUS: Közlekedéstani alapismeretek

MODUL: A közúti közlekedés

A közúti közlekedés rövid története

| A közúti közlekedés rövid története
Tanulási célok A lecke áttanulmányozása után Ön képes lesz:
| megfogalmazni a közúti közlekedés fejlődésének fontosabb állomásait;
| megfogalmazni az útpályák lassú fejlődésének okait;
| megfogalmazni, hogy mi tette szükségessé a modern úthálózat kiépítését;
| megfogalmazni, hogy miért szükséges napjainkban a közúti közlekedés korlátozása.
Tevékenységek Gyűjtse ki a közúti közlekedésre vonatkozó történeti adalékokat a jegyzet 30.-45. oldalairól! Olvassa el figyelmesen a 45.-47. oldalt a jegyzetből! Állapítsa meg, hogy mi volt az oka az útpályák lassú fejlődésének! Állapítsa meg, hogy mi tette szükségessé a modern úthálózat kiépítését! Állapítsa meg, hogy miért szükséges napjainkban a közúti közlekedés korlátozása!
Összefoglalás Kr. e. 312, a Via Appia építése Rőma és Capua között. Kr. e. 2. sz., mérföldkövek felállítása az itáliai utak mentén, a mérföldköveken az út kiindulópontjának tekintett várostól való távolságot adták meg. A rómaiak a folyók és a völgyek áthidalására boltozott kőhidakat építettek. A teherszállításra használt két és négykerekű járműveket ökrök vontatták. Az állatokat nyakhámmal fogták be a kocsik elé. Hátas állatként lovat, öszvért, tevét és szamarat használtak. A kengyelt még nem ismerték. A négykerekű járműveken már használták a keltáktól átvett elfordítható első tengelyt is. Kr. u. 5.-10. sz., négykerekű utazó járművek. Az ezredforduló körül fordulatot jelentett a szügyhám feltalálása, és az állatok egymás elé való befogásának lehetősége. A szügyhám megsokszorozta a ló vonóerejét. Az ezredforduló körül megjelent a szilárd nyereg és a vas kengyel. Az utazó járművek kényelmetlensége miatt az utazók lóháton, a betegek és a nők pedig inkább gyaloghintón utaztak. A 15. századtól terjed a kocsiknál az újra felfedezett, elfordítható mellső tengely. Kr. u. 1500 körül Kocs községben megalkották az első hintókat (lánccal vagy szíjjal felfüggesztett kocsiszekrény). Ez kényelmesebbé tette az utazást. 1556, az első újkori európai kőburkolatú út építése (Párizs és Orléans között). 1707, az első közúti alagút építése (Szt. Gotthard alagút). 1747, az első európai lánchíd építése (Észak- Anglia). 1769, Cugnot gőzkocsija 1826, a menai szoroson átívelő lánchíd építése (Anglia). 1849. A Lánchíd átadása (Pest és Buda között). 1854, az első aszfaltburkolatú közút építése (Franciaország). 1855, az első acélszerkezetű kábelhíd építése (USA). 1880, a mai kerékpárhajtás feltalálása (Anglia). 1883, az első gyorsjáratú benzinmotor megépítése (Daimler). 1885, az első motorkerékpár elkészítése 1886, a gépkocsi feltalálása. 1888, Dunlop gumiabroncsos kerékpárja. 1891, a porlasztó feltalálása benzinmotorhoz (Bánki D. és Csonka J.). 1897, az első dízelmotor megépítése. 1905, az első városi autóbuszjáratok megindulása (Berlin). 1915, az első városi autóbuszjáratok megindulása (Budapest). 1920-as évek, az első autópályák építése (USA). 1920-1933, az első magyaroszági autóutak építése. 1923, az első dízelmotoros teherautó (MAN).

| A közúti közlekedés rövid története - feladatlap
Töltse ki az alábbi feladatlapot!
Mikor készült az első újkori európai kőburkolatú út?
| 1525
| 1556
| 1707
Mikor készült el az első gépkocsi?
| 1883
| 1886
| 1891
Mikor találták fel a gumiabroncsot?
| 1839
| 1888
| 1891
Egészítse ki a következő mondatot! A korszerű közúti közlekedési eszközök kialakulása csak a (z) (könnyű) motorok feltalálása után vált lehetővé.
Egészítse ki a következő mondatot! Az első világháború után a(z) személy és áruszállítás vált a szárazföldi közlekedés fő hordozójává.
Miért van szükség napjainkban a közúti közlekedés korlátozására?
| a túlterhelt az úthálózat miatt
| a üzemanyag drágulása miatt
| a környezetvédelem érdekében