KURZUS: Közlekedéstani alapismeretek

MODUL: A csővezetékes szállítás

A csővezetékes szállítás fajtái és műszaki elemei

| A csővezetékes szállítás fajtái és műszaki elemei
Tanulási célok A lecke áttanulmányozása után Ön képes lesz:
| megfogalmazni, hogy mi tartozik a csővezetékes szállítás körébe;
| megfogalmazni, hogy melyek a csővezetékes szállítás fajtái;
| megfogalmazni, hogy melyek a csővezetékes szállítás műszaki elemei.
Tevékenységek Olvassa el figyelmesen a 120.-121. oldalt a jegyzetből! Állapítsa meg, hogy mi tartozik a csővezetékes szállítás körébe! Tárja fel a csővezetékes szállítás fajtáit! Állapítsa meg, hogy melyek a csővezetékes szállítás műszaki elemei!
Összefoglalás A csővezetékes szállítás körébe főként a kőolaj és a földgáz továbbítása tartozik. Nem tartozik a csővezetékes szállítás körébe a vezetékes vízszolgáltatás, a szennyvíz-elvezetés, a háztartási gázszolgáltatás és a távhő szolgáltatás. A csővezetékes szállítás fajtái:
| a kitermelő és a feldolgozó (finomító) helyek közötti kőolaj és földgáz vezetékek;
| a finomítók és a nagy fogyasztók (elosztók) közötti termék vezetékek.
A csővezetékes szállítás a kőolaj és származékai nagy tömegű felhasználásával tett szert kiemelt jelentőségre. A kőolaj vezetéken történő szállítására eleinte 30-60 cm, később 120-140 cm átmérőjű, speciális hegesztéssel készülő acélcsöveket alkalmaztak. A biztonságos hegesztés mellett a vezetékes szállítás előfeltétele a terepszint-különbségek legyőzéséhez szükséges túlnyomás biztosítása. Ez kompresszorok és szivattyúk segítségével történik, a nagy keresztmetszetű távvezetékeknél ez több, nagyteljesítményű állomás kiépítését igényli, melyek üzemeltetése akár a továbbított anyag 5-10%-ának megfelelő üzemanyag-felhasználást jelent. A csővezetékes szállítás térhódítása a viszonylag egyszerű technika, a magas termelékenységi szint és főként az alacsony önköltség eredménye. Nem elhanyagolható a csővezetékes szállítás környezetbarát jellege, biztonsága és alacsony munkaerő-igényessége sem. A csővezetékes szállítás további alkalmazásai:
| a kapszulás szállítás, amikor tartályok, szállító hüvelyek továbbítása történik csővezetéken levegő és dugattyú segítségével;
| ömlesztett tömegáruk (homok, kavics, zúzott kő, ércek, cement, műtrágya, stb.) szállítása is lehetséges ezzel a technológiával, de a szénhidrogénekénél jóval kisebb volumenben és kisebb szállítási távolságon.
A távvezetékek kezdő- és végpontján találhatók az indító- és a fogadóállomások. Itt történik (a továbbító energia biztosításán kívül) a szállított termékek tisztítása, valamint - többféle termék azonos vezetéken történő továbbítása esetén - a különféle termékek szétválasztása és szükség szerint a vezeték tisztítása. Az alacsony viszkozitású, magas dermedéspontú, azaz közvetlenül csővezetékes szállításra nem alkalmas kőolajfajták szállításra alkalmassá tétele (hígítás, melegítés) is az indítóállomáson történik. A földgáz-vezetékek általában nagyobb átmérőjűek, mint a kőolajvezetékek, és azokban magasabb nyomást (20-50 bar) kell tartani, magas biztonsági követelmények teljesítése mellett. A távvezetékek műszaki megoldásai is fejlődnek, így pl. terjed a többirányú kihasználás, azaz különnemű termékek egy vezetéken történő szállítása. Ismeretes az egy munkacsőben több vezeték elhelyezését alkalmazó megoldás is, de ez széles körben még nem alkalmazott. A csővezetékek anyagminősége is változik, kísérletek folynak új műanyagfajták alkalmazására. A csővezetékes szállítást a viszonylag magas beruházási és az alacsony üzemeltetési költség jellemzi. A költségeket azonban a konkrét műszaki és forgalmi paraméterek, így pl. a csőátmérő, az átbocsátóképesség, a szükséges kompresszor-állomások közti távolság, a gazdaságosságot pedig a tömegszerűség, a vezeték kihasználása befolyásolja.

| A csővezetékes szállítás fajtái és műszaki elemei - feladatlap
Töltse ki az alábbi feladatlapot!
Egészítse ki a következő mondatot! A csővezetékes szállítás körébe a kőolaj és a földgáz továbbítása tartozik.
Egészítse ki a következő mondatot! Nem tartozik a csővezetékes szállítás körébe a(z) vízszolgáltatás.
Egészítse ki a következő mondatot! A csővezetékes szállítás egyik további lehetősége a(z) szállítás, amikor tartályok, szállító hüvelyek továbbítása történik csővezetéken levegő és dugattyú segítségével.
Egészítse ki a következő mondatot! A távvezetékek kezdő- és végpontján találhatók a(z) - és a fogadóállomások.
Egészítse ki a következő mondatot! A földgáz-vezetékek általában átmérőjűek, mint a kőolajvezetékek.