KURZUS: Közlekedéstani alapismeretek

MODUL: A csővezetékes szállítás

A csővezetéses szállítás rövid története

| A csővezetékes szállítás rövid története
Tanulási célok A lecke áttanulmányozása után Ön képes lesz:
| megfogalmazni a csővezetékek alkalmazásának fontosabb állomásait;
| megfogalmazni, hogy milyen technológiai változások vezettek napjaink csővezetékes szállításáig;
| megfogalmazni, hogy miért volt szükség az első kőolajvezeték megépítésére.
Tevékenységek Gyűjtse ki a csővezetékes szállításra vonatkozó történeti adalékokat a jegyzet 30.-45. oldalairól! Olvassa el figyelmesen a 120. oldalt a jegyzetből! Állapítsa meg a csővezetékek alkalmazásának fontosabb állomásait! Állapítsa meg, hogy milyen technológiai változások vezettek napjaink csővezetékes szállításáig! Állapítsa meg, hogy miért volt szükség az első kőolajvezeték megépítésére!
Összefoglalás Kr. e. 2510, a sumer városokban agyagcsövekből épített szennyvízcsatornákat hoznak létre. Kr. e 2397, Nippurban (Mezopotámia) elkészül a vízvezeték rendszer. Kr. e. 1810, a Mari városában (Szíria) levő palotában agyagcsövekből földalatti vízvezeték épül. Kr. e. 710, Jeruzsálemben vízvezeték épül. Kr. e. 691, a ninivei (Mezopotámia) vízvezetékrendszer építése. Kr. e. 610, a római Cloaca Maxima szennyvízcsatorna kíépítése. Kr. e. 532, Szamosz szigetén 1000 m hosszú vízvezeték alagút épül. Kr. e. 180, Pergamon városában több km hosszú, túlnyomásos vízvezeték épül. Kr. e. 97, a római Frontinus ólomlemezekből forrasztott csövekből készít vízvezetéket. 1539, Robert Broke, VIII. Henrik angol király titkára öntött ólomcsövekből készít vízvezetéket. 1582, szivattyúmű építése a Temzén London vízellátása érdekében. 1820, Thomas Burr feltalálja a sajtolt ólomcsövet. 1842, a hamburgi szennyvízcsatorna rendszer kiépítése. 1885, a remscheidi Mannesmann fivérek tömör fémtömbökből hengerelt acélcsöveket állítanak elő. 1859, az első tervszerű olajfúrás az amerikai Pennsylvania államban. 1861, az Elisabeth Watts brigg barrelekben (hordókban) olajat szállít Amerikából Londonba. 1865, Samuel van Syckle lefekteti az első kőolajvezetéket (USA), ezzel lehetővé válik a lelőhelyek gazdaságos kihasználása. 1877, a svéd Ludwig Nobel megépítteti a világ első tartályhajóját. 1884, George Westinghouse (USA) fúrással földgázt talál. 1951, üzembe helyezik a Perzsa öböl és a Földközi tenger közötti kőolaj vezetéket. 1964, Algériában üzembe helyezik az első földgáz-cseppfolyósító berendezést. 1977, az első, folyékony földgáz szállítására alkalmas tartályhajó vízrebocsájtása (Kiel).

| A csővezetékes szállítás rövid története - feladatlap
Egészítse ki a következő mondatot! Kr. e. 180-ban, Pergamon városában több km hosszú, vízvezeték épült.
Egészítse ki a következő mondatot! Kr. e. 97-ben a római Frontinus ólomlemezekből csövekből készített vízvezetéket.
Egészítse ki a következő mondatot! 1539-ben Robert Broke, VIII. Henrik angol király titkára ólomcsövekből készített vízvezetéket.
Egészítse ki a következő mondatot! 1820-ban Thomas Burr feltalálta a(z) ólomcsövet.
Egészítse ki a következő mondatot! 1885-ben a remscheidi Mannesmann fivérek fémtömbökből hengerelt acélcsöveket állítottak elő.
Egészítse ki a következő mondatot! A kőolajvezeték feltalálása tette lehetővé a lelőhelyek kihasználását.