KURZUS: Közlekedéstani alapismeretek

MODUL: A légi közlekedés

A légi közlekedés szabályozása és szervezetei

| A légi közlekedés szabályozása és szervezetei
Tanulási célok A lecke áttanulmányozása után Ön képes lesz:
| megfogalmazni, hogy milyen jogszabályok vonatkoznak a légi közlekedés szabályozására;
| rendszerezni a légiközlekedés hazai szervezeteit;
| rendszerezni a légiközlekedés nemzetközi szervezeteit.
Tevékenységek Olvassa el figyelmesen a 111.-112. oldalt a jegyzetből! Állapítsa meg, hogy milyen jogszabályok vonatkoznak a légi közlekedés szabályozására! Rendszerezze a légiközlekedés hazai szervezeteit! Rendszerezze a légiközlekedés nemzetközi szervezeteit!
Összefoglalás A légi közlekedést az 1995. évi XCVII. törvény szabályozza. A légi közlekedésben a légiforgalmi irányítás állami tevékenység, s annak ellátását magas szintű jogszabályok és nemzetközi szerződések írják elő. Az ország légterében folyó repülések irányítását az EUROCONTROL előírásai szerint végzik. A magyarországi légi irányítás a HungaroControl feladata. Az Európai Unión belüli légi forgalomban a tarifák, a díjtételek megállapítása az áru- és a személyforgalomban egyaránt szabad megállapodás alapján történik. A számítógépes helyfoglalás, a versenyfelügyelet, a zajkorlátozás, a technikai követelmények és a földi kiszolgálás szabályozása egységes. A repülési szolgáltatások többségét a nemzeti légitársaság, a Magyar Légiközlekedési Vállalat (MALÉV Rt.) végzi. A regionális forgalba kis magán légitársaságok is bekapcsolódnak. A nemzetközi repülőtéri funkciót a Budapest-Ferihegy Nemzetközi Repülőtér látja el. A regionális repülésben jelentős szerepe lehet Sármellék, Debrecen, Pécs-Pogány, Siófok-Kiliti, Győr-Pér, Nyíregyháza, Budaörs és Szeged repülőtereinek. A Repülőgépes Szolgálat mezőgazdasági repüléssel foglalkozik. A repülés szakmai felügyeletét a közlekedési tárca Légügyi Igazgatósága látja el. A repülés nemzetközi szervezetei:
| az ICAO (Nemzetközi Polgári Légiforgalmi Szervezet) az ENSz szervezete, tagjai államok;
| az IATA (Nemzetközi Légiszállítási Szövetség), tagjai légitársaságok;
| a pilóták, a légiirányítók, a sportrepülők és a polgári repülőterek szervezetei.

| A légi közlekedés szabályozása és szervezetei - feladatlap
Töltse ki az alábbi feladatlapot!
Egészítse ki a a következő mondatot! A légi közlekedésben a légiforgalmi irányítás tevékenység.
Egészítse ki a a következő mondatot! Az ország légterében folyó repülések irányítását a(z) előírásai szerint végzik.
Egészítse ki a a következő mondatot! Az Európai Unión belüli légi forgalomban a tarifák, a díjtételek megállapítása az áru- és a személyforgalomban egyaránt megállapodás alapján történik.
Egészítse ki a a következő mondatot! A magyarországi irányítás a HungaroControl feladata.
Egészítse ki a a következő mondatot! A Nemzetközi Légiszállítási Szövetség () tagjai légitársaságok.