KURZUS: Közlekedéstani alapismeretek

MODUL: A vasúti közlekedés

A vasúti közlekedés fő folyamatai

| A vasúti közlekedés fő folyamatai
Tanulási célok A lecke áttanulmányozása után Ön képes lesz:
| felsorolni a szállítási folyamat szakaszait;
| értelmezni a szállítás folyamatát a személyszállítás esetére;
| értelmezni a szállítás folyamatát az áruszállítás esetére;
| meghatározni a fuvarozási kényszer fogalmát;
| meghatározni a kocsiforduló idő fogalmát.
| megfogalmazni a rakott kocsiforduló részeit;
| megfogalmazni az üres kocsiforduló részeit.
Tevékenységek Olvassa el figyelmesen a 66.-71. oldalt a jegyzetből! Értelmezze a szállítás folyamatát a személyszállítás esetére! Értelmezze a szállítás folyamatát az áruszállítás esetére! Határozza meg a fuvarozási kényszer fogalmát! Határozza meg a kocsiforduló idő fogalmát! Állapítsa meg a rakott kocsiforduló részeit! Állapítsa meg az üres kocsiforduló részeit!
Összefoglalás A szállítási folyamat szakaszai:
| az előkészítés;
| a felvétel;
| a továbbítás;
| a kiszolgáltatás.
A személyszállítási folyamat szakaszai:
| Az előkészítés szakaszában történik a vonat rendezése, kiállítása és tisztítása.
| A felvétel a jegyváltást és a beszállást jelenti.
| A továbbítás szakaszában megy végbe a menetrend szerinti utazás.
| A kiszolgáltatás megfelelője a kiszállás és a vasút elhagyása.
Az áruszállítási folyamat szakaszai:
| Az előkészítés szakaszában történik a fuvarozási feltételek teljesülésének ellenőrzése, esetleges akadályok elhárítása és a jármű kiállítása a rakodáshoz.
| A felvétel a fuvarozási szerződés megkötéséből és a küldemény átadás-átvételéből áll.
| A továbbítás a tulajdonképpeni közlekedési főtevékenység, amelynek megvalósulásáért a fuvarozó felelős, főként az áru biztonsága és a fuvarozási határidő tekintetében.
| A kiszolgáltatás során történik meg a küldemény átadása a címzettnek vagy megbízottjának, lehetővé téve a szerződés szerinti teljesítés ellenőrzését.
Magyarországon a közforgalmú vasutakra fuvarozási kényszer van érvényben, azaz minden - a fuvarozásból nem eleve kizárt - árut kötelesek felvenni és elszállítani. Az árufuvarozásból állandóan kizárt tárgyakat és az árufuvarozási feltételeket a vasúti árufuvarozási szabályzat határozza meg. A vasúti közlekedésben a teljes fuvarozási ciklusidőt a kocsiforduló idővel mérjük, mivel a kocsiforduló teljes hossza az összes elvégzett műveletet tartalmazza. A rakott és az üres kocsiforduló együtt alkotja a teljes kocsifordulót. Az árufuvarozási szabályzat meghatározza a fuvarozás legnagyobb időtartamát, ennek túllépése esetén a vasút kötbért köteles fizetni.

| A vasúti közlekedés fő folyamatai - feladatlap
Töltse ki az alábbi feladatlapot!
Egészítse ki az alábbi mondatot! A vasúti az állomásra eljutáshoz, illetőleg az állomásról távozáshoz általában más közlekedési mód igénybevételét teszi szükségessé.
Egészítse ki az alábbi mondatot! A vasúti a rá- és az elfuvarozás miatt általában két átrakással jár.
Egészítse ki az alábbi mondatot! Magyarországon a közforgalmú vasutakra fuvarozási van érvényben, azaz minden - a fuvarozásból nem eleve kizárt - árut kötelesek felvenni és elszállítani.
Egészítse ki az alábbi mondatot! A vasúti közlekedésben a teljes fuvarozási ciklusidőt a(z) idővel mérjük, mivel a kocsiforduló teljes hossza az összes elvégzett műveletet tartalmazza.
Egészítse ki az alábbi mondatot! A rakott és az üres kocsiforduló együtt alkotja a(z) kocsifordulót.
Egészítse ki az alábbi mondatot! Az üres kocsiforduló és a(z) kocsiforduló is befejeződik az újabb megrakással.