KURZUS: Közlekedéstani alapismeretek

MODUL: A posta és a távközlés

A posta és a távközlés fő folyamatai

| A posta és a távközlés fő folyamatai
Tanulási célok A lecke áttanulmányozása után Ön képes lesz:
| megfogalmazni, hogy hogyan kapcsolódik a postai munkafolyamat a közlekedési tevékenységhez;
| megfogalmazni a postai munkafolyamat részeit;
| megfogalmazni, hogy hogyan végzik a postahivatalok a távközlési jellegű tevékenységet.
Tevékenységek Tanulmányozza át figyelmesen a 117.-118. oldalt a jegyzetből! Állapítsa meg, hogy hogyan kapcsolódik a postai munkafolyamat a közlekedési tevékenységhez! Állapítsa meg a postai munkafolyamat részeit! Állapítsa meg, hogy hogyan végzik a postahivatalok a távközlési jellegű tevékenységet!
Összefoglalás A klasszikus postai tevékenység ellátásának csomópontjai a postahivatalok, amelyek az ügyfelekkel való kapcsolattartás színterei. A postahivatalok nagyságuk és tevékenységük szerint lehetnek fiókposták, általános hivatalok és kiemelt gócponti, komplex szolgáltatást nyújtó egységek. Részben itt, részben külön forgalmi létesítményekben történik a küldemények feldolgozása, továbbításra, majd pedig később a kiadásra (kézbesítésre) való előkészítése. Fontos szerepe van a közlekedési csomópontokban (pályaudvarokon, kikötőkben, repülőtereken) kialakított postaforgalmi létesítményeknek. A küldemények továbbítása postai vagy egyéb (közforgalmú, bérelt) járművel történik. A postai tevékenység technológiai folyamatában szorosan kapcsolódik a közlekedési tevékenységhez, hiszen a küldemények továbbítása járművekkel történik. A postai munkafolyamatban is megtalálható a közlekedési alágazatoknál már megismert előkészület - felvétel - továbbítás - kiszolgáltatás feladatsor a küldemények helyváltoztatása során. A postának a közlekedésével nagyban megegyező technológiai folyamatában a területen begyűjtött és a postahivatalban felvett küldeményeket a feldolgozó helyekre szállítják, amelyek lehetnek gócponti vagy specializált hivatalok, illetve mozgópostai járművek. A feldolgozási helyen a küldeményeket - kézi vagy gépi technikával - fajta és rendeltetési hely szerint csoportosítják. A gépi feldolgozás alapja a négyjegyű irányítószám. A feldolgozás alapján történik a "zárlatok"-nak nevezett zsákos egységcsomagok összeállítása is. A továbbítás postavonatokkal és közúti járművekkel történik az érkezési gócpontokra, majd a kisebb (körzeti) feldolgozóhelyekre. Onnan kerül a küldemény a kézbesítőjárásokhoz, melyek nagysága a település, illetve az azon belüli körzet jellegétől, lakosságának számától függ. Külterületen, a tanyavilágban központi helyeken kézbesítő blokkokat, támpont szekrényeket telepítenek. A kisebb teleüléseken újabban mozgó postákat működtetnek. A nagy levélforgalmat lebonyolító szervezetek és magánszemélyek a postahivatalokban bérelnek postafiókot, ahol küldeményeik elhelyezhetők és átvehetők. A postai tevékenységeknél említett postahivatalok túlnyomó része egyúttal a távközlési szolgáltatásoknak is telephelye, jóllehet az egyes távközlési társaságok egyre nagyobb számban hozzák létre saját, specializált hivatalaikat, ügyfélszolgálati irodáikat. A postahivatalok a távközlési tevékenységet a társaságok közötti szerződéses jogviszony alapján, külön díjazásért végzik. Ez érvényes a távírószolgálat felvételi és kézbesítési feladataira is. A távközlési tevékenység a hálózatokon bonyolódik le, ezek a vezetékes távbeszélő szolgáltatások esetében vezetékkel összekötött pontok és központok, a mobil-telefonnál és a műsorsugárzásnál hullámok által összekapcsolt adók és átjátszók rendszeréből állnak. A központok ma már automatizáltak. A hálózatok nemcsak közforgalmúak (közcélúak), hanem saját célúak is lehetnek (pl. tűzoltók, mentők, villamos művek, vízügy, stb.), amelyek a közforgalmú társaságok szolgáltatásait is igénybe veszik. A frekvencia-, a koncessziós- és a média-törvény előírásai szerint alakult ki a közszolgálati és a kereskedelmi rádió- és TV-szolgáltatók sora, amelyek között gyakran politikai motívumokkal is terhelt éles konkurrenciaharc folyik.

| A posta és a távközlés fő folyamatai - feladatlap
Egészítse ki a következő mondatot! A klasszikus tevékenység ellátásának csomópontjai a postahivatalok.
Egészítse ki a következő mondatot! A postai tevékenység technológiai folyamatában szorosan kapcsolódik a közlekedési tevékenységhez, hiszen a küldemények továbbítása történik.
Egészítse ki a következő mondatot! A postai munkafolyamatban is megtalálható a közlekedési alágazatoknál már megismert előkészület - - továbbítás - kiszolgáltatás feladatsor a küldemények helyváltoztatása során.
Egészítse ki a következő mondatot! A postai küldemények feldolgozása során képezett zsákos egységcsomagok neve a(z) .
Egészítse ki a következő mondatot! A gépi levélfeldolgozás alapja a(z) irányítószám.
Egészítse ki a következő mondatot! A postahivatalok a távközlési tevékenységet a társaságok közötti szerződéses alapján, külön díjazásért végzik.