KURZUS: Közlekedéstani alapismeretek

MODUL: A légi közlekedés

A légi közlekedés fő folyamatai

| A légi közlekedés fő folyamatai
Tanulási célok A lecke áttanulmányozása után Ön képes lesz:
| megfogalmazni, hogy milyen tevékenységek tartoznak a repülés kereskedelmi előkészítéséhez;
| megfogalmazni, hogy melyek a repülőgépek előkészítésének fontosabb műveletei;
| megfogalmazni, hogy hogyan történik a repülőgépek üzemfenntartása;
| megfogalmazni a repülésirányítási szolgálatok feladatkörét;
| megfogalmazni a hajózó személyzet feladatait.
Tevékenységek Olvassa el figyelmesen a 108.-111. oldalt a jegyzetből! Állapítsa meg, hogy milyen tevékenységek tartoznak a repülés kereskedelmi előkészítéséhez! Állapítsa meg, hogy melyek a repülőgépek előkészítésének fontosabb műveletei! Állapítsa meg, hogy hogyan történik a repülőgépek üzemfenntartása! Állapítsa meg, hogy milyen szolgálatok a repülésirányítás részei! Állapítsa meg, hogy melyek a hajózó személyzet tevékenységei!
Összefoglalás A légi fuvarozás folyamatának általános sémája hasonló a többi alágazatéhoz. A kiemelt biztonsági követelmények miatt itt különös jelentősége van a fuvarozás előkészítési szakaszának, aminek legfontosabb része a repülőgépek felszállás előtti átvizsgálása, amit a műszaki szakszolgálattól független üzemeltetési személyzet végez. Ehhez a munkaszakaszhoz tartozik az üzemanyag- és víztartályok feltöltése, az utasétkeztetéshez szükséges élelmiszerek és egyéb utasellátási cikkek (hírlapok, információs anyagok, stb.) berakodása, az utastér és a mellékhelyiségek kitakarítása, stb. Az előkészítéssel időben részben párhuzamosítható a felvétel szakasza. A személyszállításban ez magában foglalja a - korábban megváltott és érvényesített - jegyek ellenőrzését és annak alapján a beszálló kártya kiadását, a poggyász-feladást, a vám- és útlevél-ellenőrzést, majd a fedélzetre való beszállást (az épületből közvetlenül, vagy autóbusz közbeiktatásával). Az áruszállításnál a felvételi szakaszban történik meg a fuvarokmányok kiállítása, a vámkezelés és a raktári betárolás. A rakodási folyamat attól is függ, hogy a szállítás utasszállító gép rakterében vagy speciális áruszállító járművel történik-e. Maga a továbbítás a légiirányítási és a forgalmi (hajózó) személyzet szoros együttműködésével zajlik. A hajózó személyzet géptípusonként áll össze az adott típusra érvényes vizsgával rendelkező szakemberekből, s a műszaki szakszolgálattól dokumentáltan veszi át az általuk is ellenőrzött járművet. A felszállás előtt még hajtómű-, műszer-, kormány-, stb. próbát kell tenni, s csak azután következhet a külön rendelkezésre bocsátott forgalmi, meteorológiai, földrajzi információk alapján összeállított repülési tervnek megfelelő szállítási folyamat. A repülés fel- és leszálláskor kézi irányítással, a vonalon a repülési magasság elérése után általában robotpilótával zajlik. Repülés közben az utaskiszolgálás, a biztonságérzet növelése és az egyéni kívánságok teljesítése terén nagy felelősség hárul az utaskísérő személyzetre. A kiszolgáltatás szakasza a repülőgépnek a forgalmi előtéren kijelölt parkolóhelyre történő beállásával kezdődik. Ekkor megy végbe az utasoknak a repülőgépről a poggyászátvevő helyre vagy a váróterembe érkeztetése, a vám- és útlevél-ellenőrzésre irányítása. (Az áruszállításban az érkező áru a vámvizsgálat után raktárba, vagy közvetlenül a címzettnek átadásra kerül.) Fontos repülőtéri feladat az érkező utasnak a repülőtérről a városba való eljutást lehetővé tevő korszerű közlekedési kapcsolat biztosítása. A repüléshez közvetlenül kapcsolódó melléktevékenység a repülőgép-javítás és -fenntartás, mivel az a kiemelt biztonsági követelmények miatt különösen nagy körültekintést igényel. Az egyes járművek javítási és karbantartási normáit repült órára vetítve, dokumentált formában a gyártóművek a repülőgép átadásával együtt bocsátják a társaságok rendelkezésére, s azok betartását a légügyi hatóság rendszeresen ellenőrzi. Ezért is igen fontos az üzemidő és azon belül a repülési idő folyamatos, ellenőrizhető nyilvántartása. Ugyancsak a gyártómű adja át az üzemeltetőnek a géptípus ápolási, karbantartási és javítási útmutatóit. A repülésirányítás részei:
| a repülőtéri irányító szolgálat, amely a földi mozgásokat irányítja a repülőtéren;
| a bevezető szolgálat, amely a fel- és leszállást irányítja a műszerrepülési és a látvarepülési szabályok alapján.
Az irányadók a légifolyosók töréspontjain biztosítják a repülőgépek megfelelő magasságát és követési távolságát. A repülésirányítás része a meteorológiai szolgálat, amely a nagyobb repülőtereken saját értékelést is végez, és önálló nemzetközi kapcsolatokkal rendelkezik.

| A légi közlekedés fő folyamatai - feladatlap
Töltse ki az alábbi feladatlapot!
Egészítse ki a a következő mondatot! A karbantartási és javítási normák betartását a(z) hatóságok ellenőrzik.
Egészítse ki a a következő mondatot! A légi fuvarozás előkészítési szakaszának legfontosabb része a repülőgépek előtti átvizsgálása.
Egészítse ki a a következő mondatot! A repülőgépek elhasználódását a(z) nyilvántartások alapján lehet megállapítani.
Egészítse ki a a következő mondatot! A repülőgépek nagyjavítását általában a(z) végzi.
Egészítse ki a a következő mondatot! A repülőtéri irányító szolgálat a(z) mozgásokat irányítja a repülőtéren.