KURZUS: Közlekedéstani alapismeretek

MODUL: A légi közlekedés

A légi közlekedés műszaki elemei

| A légi közlekedés műszaki elemei
Tanulási célok A lecke áttanulmányozása után Ön képes lesz:
| megfogalmazni a légi útvonal fogalmát;
| megfogalmazni a légi folyosó fogalmát;
| megkülönböztetni a légi irányítás szintjeit;
| csoportosítani a légi járműveket működési elv, hatósugár és sebesség szempontjából;
| megnevezni a repülőterek alapvető funkcióit.
Tevékenységek Olvassa el figyelmesen a 105.-108. oldalt a jegyzetből! Értelmezze a légi közlekedésre a pálya fogalmát! Nevezze meg a légi irányítás szintjeit! Csoportosítsa a légi járműveket működési elv, hatósugár és sebesség szempontjából! Gyűjtse össze a repülőterek alapvető funkcióit!
Összefoglalás A pálya A repülés a nem menetrendszerű, meghatározott célú mezőgazdasági, katonai és sportrepülések esetén légi útvonalon történik. A repülés a menetrendszerű, nagy távolságú polgári légiközlekedés esetében meghatározott magasságú, szélességű és vonalvezetésű légifolyosókon történik. A légi irányítás szintjei:
| A repülőterek 8-10 mérföldes körzetében a repülőtéri irányítás működik.
| A közelkörzeti irányítás 50-100 km-es távolságon látja el feladatát, s az érkező, induló és tranzitáló járműveket vezeti el a repülőtéri irányítási szolgálatig, illetve induláskor átveszi azokat a repülőtéri körzet kijárati határától.
| Ennél nagyobb távolságon a távolkörzeti irányítás működik, a kialakított körzetek száma az ország területének nagyságától függ.
A légi járművek A légi járművek lehetnek:
| statikus felhajtóerőn alapuló eszközök (léghajók, hőlégballonok);
| dinamikus felhajtóerőn alapuló eszközök (repülőgépek, helikopterek).
A repülőgépek között a célszerű alkalmazási terület, a hatótávolság (hatósugár) szerint is szokás különbséget tenni. Ebből a szempontból megkülönböztethetünk rövid, közép és nagy hatótávolságú repülőgépeket. Általában 2000 km-ig kis, 3000 km-ig közepes és 3000 km felett nagy hatótávolságról szokás beszélni. A repülőgépforgalomban a gépek sebessége szerint megkülönböztetünk:
| szubszonikus (hangsebesség alatti) repülést;
| szuperszónikus (hangsebesség feletti) repülést.
A hangsebességet 1 Mach (1 M) jelöli. Utasszállító repülőgéppel jelenleg kb. 2 M sebességet lehet elérni. A repülőterek A légi közlekedésben - a vízi közlekedési alágazatban tárgyalt kikötőkhöz hasonlóan - meghatározó szerepük van a légikikötőknek, a repülőtereknek. Alapvetően a repülőgépek fel- és leszállásának lebonyolítására szolgálnak, de a jármű- és az utaskiszolgáláson kívül az ugyancsak itt található műszaki bázisokon (hangárok) történik a gépek tárolása , ellenőrzése, ápolása és a speciális, térben is elkülönülő nagyjavítási (felújítási) bázisokra történő beállást nem igénylő javítása is. Általában a repülőterekre telepített a légiirányítási tevékenység, illetve annak műszaki eszközrendszere is, amely rádiófrekvenciás és radar részekből áll. A le- és felszállások, valamint a földi mozgások szempontjából lényeges adottság a leszállópályák száma, elrendezése, azok hossza és szélessége. A pályarendszer kiépítése a forgalmi viszonyoktól és az uralkodó széliránytól függ elsődlegesen. Fontos tartozékai a fénysorok, valamint a műszeres leszállást lehetővé tevő jeladó leszállító berendezések. A le- és felszállás, valamint a repülőgépek földi mozgásának irányításán kívül repülőtéri alaptevékenység a járművek ellenőrzése, üzemanyaggal való feltöltése, a hóeltakarítás, a catering-kiszolgálás (a repülőgép étellel és itallal való feltöltése), az utasok felvétele és beszállásuk kulturáltan szervezett lebonyolítása, az induló és érkező poggyászok kezelése. A repülőterek általában a légitársaságoktól független társaságként működnek.

| A légi közlekedés műszaki elemei - feladatlap
Töltse ki az alábbi feladatlapot!
Egészítse ki a következő mondatot! A nem menetrendszerű repülések útvonalon történnek.
Egészítse ki a következő mondatot! A menetrendszerű repülések légifolyosókon történnek.
Egészítse ki a köcvetkező mondatot! A repülőterek 8-10 mérföldes körzetében a(z) irányítás működik.
Egészítse ki a köcvetkező mondatot! A szuperszónikus repülőgépek esetén a hangsebességet 1 (1 M) jelöli.
Egészítse ki a köcvetkező mondatot! Az utasszállító repülőgép étellel és itallal való feltöltését -kiszolgálásnak nevezik.
Egészítse ki a köcvetkező mondatot! A repülőterek általában a légitársaságoktól társaságként működnek.