KURZUS: Közlekedéstani alapismeretek

MODUL: A közúti közlekedés

A közúti közlekedés műszaki elemei

| A közúti közlekedés műszaki elemei
Tanítási célok A lecke áttanulmányozása után Ön képes lesz:
| felsorolni a közúti közlekedés műszaki elemeit;
| osztályozni az országos közúthálózat részeit;
| osztályozni a személyszállító közúti járműveket;
| osztályozni a teherszállító közúti járműveket;
| felsorolni a közúti járművek legfontosabb műszaki jellemzőit;
| megfogalmazni, hogy minek alapján történik a közúti járművek azonosítása;
| felsorolni az egyéb műszaki elemek kategóriába tartozó létesítményeket.
Tevékenységek Olvassa el figyelmesen a 47.-51. oldalt a jegyzetből! Állapítsa meg, hogy melyek a közúti közlekedés műszaki elemei! Állapítsa meg, hogy melyek az országos közúthálózat részei! Tárja fel a személyszállító közúti járművek osztályozását! Tárja fel a teherszállító közúti járművek osztályozását! Állapítsa meg, hogy melyek a közúti járművek legfontosabb műszaki jellemzői! Állapítsa meg, hogy minek alapján történik a közúti járművek azonosítása! Állapítsa meg, hogy milyen létesítmények sorolhatók az egyéb műszaki elemek kategóriába!
Összefoglalás Az úthálózat
Az országos közúthálózat részei:
| autópályák (M jelű utak), autóutak;
| első-, másod- és harmadrendű ( egy, két, illetve három számjeggyel jelölt) közlekedési utak;
| alsóbbrendű utak (vasúti állomási és kikötői hozzájáró utak, bekötő utak).
A közúti járművek A személyszállító közúti járművek osztályozása:
| személygépkocsi;
| autóbusz;
| motorkerékpárok és robogók.
A teherszállító közúti járművek osztályozása:
| tehergépkocsik;
| különleges célú gépjárművek;
| dömperek;
| pótkocsik.
A közúti járművek műszaki jellemzői:
| a motor adatai;
| az elektromos berendezések adatai;
| a tengelykapcsoló, a sebességváltó és a differenciálmű adatai;
| a kormányzás és a fékrendszer adatai
| a jármű felépítése;
| a menetteljesítmény adatai;
A közúti járművek azonosítása a motorszám, az alvázszám és a forgalmi rendszám alapján történik. A közúti közlekedés egyéb műszaki elemei Egyéb műszaki elemek:
| forgalmi-műszaki bázisok (a nagy járműparkkal rendelkező vállalatok járműveinek tárolására, karbantarására, üzemanyaggal való ellátására);
| forgalomirányító berendezések, közúti jelzőtáblák és útburkolati jelek, távközlési és kommunikációs berendezések;
| javító-fenntartó létesítmények (a közúti járművek megfelelő műszaki állapotának biztosítására);
| kereskedelmi létesítmények (autóbusz-pályaudvarok, megállóhelyek pénztárakkal, váróhelyiségekkel; taxi-állomások, drosztok; áruraktárak, felvevőhelyek, fuvarvállaló irodák, stb.);
| rakodó- és anyagmozgató berendezések;
| üzemanyag-ellátó állomások, töltőhelyek.

| A közúti közlekedés műszaki elemei - feladatlap
Töltse ki az alábbi feladatlapot!
Melyik a helyes állítás?
| Az elsőrendű utakat egy számjeggyel jelölik.
| Az elsőrendű utakat három számjeggyel jelölik.
| A másodrendű utakat két számjeggyel jelölik.
Egészítse ki a következő mondatot! Alsóbbrendű utak a vasúti állomási és a kikötői utak, valamint a bekötő utak.
Mekkora a mikrobusz befogadóképessége?
| 6-8 fő
| 9-12 fő
| 10-12 fő
Egészítse ki a következő mondatot! A közúti járművek azonosítása a(z) , az alvázszám és a forgalmi rendszám alapján történik.
Milyen létesítmény a taxi-állomás?
| forgalmi-műszaki bázis
| javító-fenntartó létesítmény
| kereskedelmi létesítmény