KURZUS: Közlekedéstani alapismeretek

MODUL: A városi (helyi) tömegközlekedés

A városi (helyi) tömegközlekedés fő folyamatai

| A városi (helyi) tömegközlekedés fő folyamatai
Tanulási célok A lecke áttanulmányozása után Ön képes lesz:
| csoportosítani a városi (helyi) tömegközlekedés fő folyamatait;
| megfogalmazni a városi (helyi) tömegközlekedés fő folyamatainak jellemzőit;
| meghatározni a mellék-tevékenységek fogalmát;
| meghatározni a kiegészítő tevékenységek fogalmát.
Tevékenységek Olvassa el figyelmesen a 83.-84. oldalt a jegyzetből! Állapítsa meg, hogyan lehet csoportosítani városi (helyi) tömegközlekedés fő folyamatait! Állapítsa meg, hogy melyek a városi (helyi) tömegközlekedés fő folyamatai! Állapítsa meg, hogy mi tartozik a mellék-tevékenységek körébe! Állapítsa meg, hogy mik tartoznak a kiegészítő tevékenységek körébe!
Összefoglalás A városi (helyi) tömegközlekedés folyamatai között az elsődleges tevékenység a forgalom lebonyolítása, s ehhez kell idöben hozzárendelni az egyéb folyamatokat. Ez a tevékenység a rendelkezésre álló erőforrásokkal, az adott hálózaton kialakított vonalakon szervezett járatokkal, a rendelkezésre álló járműállomány és munkaerő egymáshoz rendelésével végezhető el. A forgalom lebonyolítását megelőzi a várható forgalom meghatározása és ennek alapján a forgalomtervezés elvégzése. A várható forgalom meghatározása forgalom- és utas-számlálással történik, a kapott adatok szolgálnak a forgalomtervezés alapjául. A forgalomtervezés alapján végezhető el a viszonylattervezés, a járattervezés és a menetrendkészítés. Ennek keretében történik az adott menetrend teljesítéséhez szükséges jármű- és létszámszükséglet meghatározása. A forgalom lebonyolításában fontos szerepe van a forgalom irányításának és ellenőrzésének is. A forgalom mint elsődleges tevékenység mellett a városi tömegközlekedés egészének részét képezik a mellék-tevékenységek is, ezek a a fő tevékenység megvalósításának feltételeit biztosítják. Ide sorolható a pályahálózat, az egyéb létesítmények (áramellátó létesítmények, távközlő- és biztosítóberendezések, stb.) és a járműállomány fejlesztésére és zavarmentes működésére irányuló tevékenység, amely ugyancsak bontható a tervezés - kivitelezés/fenntartás - ellenőrzés, zavarelhárítás szakaszaira. A tömegközlekedési tevékenységet ellátó szervezetek általában kiegészítő tevékenységet is folytatnak. Ezek közé tartozhat idegenforgalmi-különjárati forgalom lebonyolítása, a szakmához kapcsolódó oktatási-képzési tevékenység, tájékoztatási és információs szolgáltatás, külső javítóipari szolgáltatás, stb.

| A városi (helyi) tömegközlekedés fő folyamatai - feladatlap
Töltse ki az alábbi feladatlapot!
Egészítse ki a következő mondatot! A városi tömegközlekedés folyamatai között az elsődleges tevékenység a(z) lebonyolítása.
Egészítse ki a következő mondatot! A forgalom lebonyolítását megelőzi a(z) forgalom meghatározása.
Egészítse ki a következő mondatot! A várható forgalom meghatározása forgalom- és -számlálással történik, a kapott adatok szolgálnak a forgalomtervezés alapjául.
Egészítse ki a következő mondatot! A forgalomtervezés alapján végezhető el a viszonylattervezés, a(z) és a menetrendkészítés.
Egészítse ki a következő mondatot! A forgalom mint elsődleges tevékenység mellett a városi tömegközlekedés egészének részét képezik a(z) -tevékenységek is, ezek a a fő tevékenység megvalósításának feltételeit biztosítják.
Egészítse ki a következő mondatot! A tömegközlekedési tevékenységet ellátó szervezetek általában tevékenységet (pl. idegenforgalmi-különjárati forgalom lebonyolítása) is folytatnak.